1899
Tapahtumia

1. tammikuuta – Espanjalaisvalta Kuubassa päättyi.
1. tammikuuta − Suomessa tuli voimaan asetus taajaväkisistä yhdyskunnista.
21. tammikuuta – Adam Opelin pojat ostivat Friedrich Lutzmannin tehtaan, tekivät tästä johtajan ja aloittivat Opel-autojen valmistuksen.
29. tammikuuta – Richard Heubergerin oopperan Ihre Exzellenz kantaesitys Theater an der Wienissä.
6. helmikuuta – Espanjan–Yhdysvaltain sota päättyi rauhansopimukseen maiden välillä.
15. helmikuuta – Helmikuun manifesti – ensimmäinen sortokausi alkoi Suomessa.
16. helmikuuta – Islannin ensimmäinen jalkapalloseura Knattspyrnufélag Reykjavíkur (KR) perustettiin.
6. maaliskuuta – Felix Hoffmann patentoi aspiriinin.
10. maaliskuuta – Ajokortti tuli pakolliseksi koko Ranskassa.
12. maaliskuuta – Porvoon Bjurböleen putosi niin sanottu Bjurbölen meteoriitti.
18. maaliskuuta – Keisari Nikolai II ei suostunut vastaanottamaan Pietariin saapunutta suurta lähetystöä. Lähetystöllä oli mukanaan keisarille osoitettu kansalaisadressi jolla vastustettiin helmikuun manifestia. Adressin oli allekirjoittanut 522 931 henkilöä. Keisari kehotti lähetystöä palaamaan kotiinsa ja jättämään anomuksensa kuvernööreille jotka toimittasivat sen eteenpäin.
20. maaliskuuta – Martha M. Placesta tuli ensimmäinen sähkötuolissa teloitettu nainen. Place tuomittiin kuolemaan tytärpuolensa murhasta. Murha tapahtui helmikuussa 1898.
26. huhtikuuta – Jean Sibeliuksen 1. sinfonia kantaesitettiin Helsingissä.
13. toukokuuta – Esporte Clube Vitória perustettiin Salvadorissa Brasiliassa.
18. toukokuuta – Ensimmäinen Haagin rauhankonferenssi käynnistyi Haagissa.
24. toukokuuta – Jules Massenet’n oopperan Cendrillon kantaesitys Opéra-Comiquessa Pariisissa.
12. kesäkuuta – Pyörremyrsky tuhosi New Richmondin kaupungin Wisconsinin osavaltiossa Yhdysvalloissa. 117 ihmistä kuoli ja yli 200 loukkaantui.
27. kesäkuuta – Norjalainen keksijä Johan Vaaler patentoi paperiliittimen.
2. heinäkuuta – Keisari Nikolai II kieltäytyi tapaamasta Pietariin saapunutta kulttuuriadressin tuonutta kansainvälistä lähetystöä. Kulttuuriadressissa, jonka oli allekirjoittanut 1 063 kulttuuripersoonaa kahdestatoista Euroopan maasta, pyydettiin Venäjän keisaria säilyttämään Suomen erityisoikeudet ja säästämään sen asema.
17.–20. heinäkuuta – Suomen Työväenpuolue (vuodesta 1903 SDP) perustettiin työväenyhdistysten edustajainkokouksessa Turussa.
29. heinäkuuta – Haagin ensimmäinen sopimus allekirjoitettiin.
17. elokuuta – Hufvudstadsbladet kertoi pikku-uutisissaan "moottorivaunun" liikkuneen Helsingin kaduilla ja "aiheuttaneen yleisön keskuudessa uteliasta mielenkiintoa". Kyseessä on ensimmäinen tarkistettavissa oleva tieto auton liikkumisesta Suomessa.
19. syyskuuta – Dreyfusin tapaus: Alfred Dreyfus armahdettiin Ranskassa.
17. lokakuuta – Tuhannen päivän sota alkoi Kolumbiassa.
4. marraskuuta – Sigmund Freudin kirja Unien tulkinta (Die Traumdeutung) julkaistiin Wienissä.
14. marraskuuta – César Cuin oopperan Der Sarazene kantaesitys Mariinski-teatterissa Pietarissa.
29. marraskuuta – FC Barcelona perustettiin.
16. joulukuuta – AC Milan perustettiin. Alussa seuran nimi oli Milan Football and cricket club.
31. joulukuuta – Yksi Stonehengen suurista pystykivistä kaatui. Tähän asti tapaus on viimeisin kaatuminen.